Jean-Armel Kana-Biyik

Jean-Armel Kana-Biyik (sündinud 3. juulil 1989 Metzis) on Prantsusmaal sündinud Kameruni jalgpallur, kes mängib kaitsjana Türgi kõrgliiga klubis Gazişehir Gaziantep ja Kameruni jalgpallikoondises.

Ta alustas klubikarjääri Prantsusmaa klubides. Aastatel 2008–2010 mängis ta Le Havre'is, 2010–2015 Rennes'i Stade'is ja 2015–2016 Toulouse'is. 2016. aastal suundus ta Türgi kõrgliigasse, liitudes Kayserisporiga. 2019. aasta juulis suundus ta Gazişehir Gaziantepi.

Kana-Biyik kuulus 2009. aastal Prantsusmaa kuni 21-aastate koondisse. Kameruni jalgpallikoondises tegi ta debüüdi 2012. aastal. Ta osales Kameruni koondises 2019. aasta Aafrika rahvaste karikavõistlustel.

Tema isa André Kana-Biyik oli samuti jalgpallur, kes osales Kameruni koondisega kahtedel maailmameistrivõistlustel.

Kategooria:Kameruni jalgpallurid
Kategooria:Le Havre AC mängijad
Kategooria:Stade Rennais FC jalgpallurid
Kategooria:Toulouse FC jalgpallurid
Kategooria:Ligue 1 mängijad
Kategooria:Sündinud 1989